Brussell, il-25 ta' Awissu 2005 Influwenza tat-Tjur: il-Kummissjoni titlob lill-Istati Membri biex jgħollu l-livell ta' sorveljanza Il-Kummissjoni Ewropea laqqgħat illum fi Brussell l-esperti veterinarji ta' l-UE mill-Istati Membri kollha biex jiddiskutu s-sitwazzjoni ta' l-influwenza tat-tjur fl-Asja u fir-Russja (is-Siberja) u dwar liema passi għandhom jittieħdu sabiex tiżdied l-għassa sabiex ikun evitat li l-marda tinxtered fl-UE. Il-Kummissjoni talbet lill-Istati Membri biex jgħollu l-livell ta' sorveljanza u se tagħmel disponibbli finanzjamenti sabiex dan l-isforz ikun iffaċilitat. Għadd ta' azzjonijiet ġew maqbula ta' kontinġenza u iktar għassa sabiex ikun assigurat li l-miżuri eżistenti, bħall- projbizzjonijiet fuq l-importazzjoni, huma infurzati fis-sħiħ. Madankollu, projbizzjoni ġġeneralizzata fuq iż-żamma tat-tjur barra ma ġietx meqjusa pproporzjonata għar-riskju attwali ta' l-introduzzjoni tal-marda permezz ta' għasafar li jpassu. tal-pjanijiet fil-laqgħa, reviżjoni inkluża Markos Kyprianou, Kummissarju għas-Saħħa u l-Ħarsien tal-Konsumatur, qal: "Ovvjament, nixtiequ nagħmlu ħilitna kollha biex nipprevjenu t-tixrid ta' din l-epidemija devastanti lejn l-UE. Se nkomplu nissorveljaw mill-qrib is-sitwazzjoni sabiex ikun assigurat li l-miżuri l-iktar xierqa għat-tnaqqis tar-riskju jkunu fis-seħħ." Il-grupp ta' esperti ddiskuta s-sitwazzjoni attwali ta' l-influwenza tat-tjur fl-Asja, inkluża r-Russja (is-Siberja), u qablu li għandna biex inkunu mħassbin sewwa. Madankollu, m'hemmx biżżejjed tagħrif disponibbli biex jiddetermina sa liema punt it- tixrid tal-marda seta' jkun ikkawżat mill-għasafar selvaġġi. Kien hemm diskussjoni estensiva dwar il-possibilità li l-marda tinfirex fl-UE permezz ta' għasafar li jpassu. Billi ttieħed kont ta' l-għarfien eżistenti dwar ir-rotot tal-passa ta' l-ispeċi ta' għasafar li jistgħu jippreżentaw riskju tat-tixrid tal-vajrus, il-grupp ikkonkluda li r-riskju immedjat huwa probabbilment wieħed fil-bogħod jew żgħir, skond iż-żona ta' l-UE. Madankollu, kien hemm ftehim dwar għadd ta' azzjonijet għat-tnaqqis tar-riskju, kif deskritti hawn taħt. L-UE diġà kienet bdiet sorveljanza intensiva ta' l-għasafar domestiċi u selvaġġi fl- 2003. Il-grupp ta' esperti rrevedew il-miżuri ta' sorveljanza li ġew implimentati f'dak iż-żmien fl-Istati Membri u li ġew aġġustati kull sena minn dak iż-żmien 'l hawn. Huwa rrakkomanda li l-Istati Membri kollha jirrevedu u jintensifikaw urġentement il- programmi ta' sorveljanza diġà ppjanati għall-2005/06 billi jżidu l-ammont ta' kampjuni li jittieħdu mit-tjur ta' l-ilma li jpassu mir-rotot li jistgħu jirrappreżentaw riskju ta' introduzzjoni tal-marda. Għandu jkun hemm kooperazzjoni mtejba bejn l-Istati Membri, ikkoordinata mill-Kummissjoni. Laqgħa addizzjonali ta' l-esperti ġiet skedata għall-bidu ta' Settembru, li fiha l- Kummissjoni se tikkoordina s-sorveljanza intensifikata, li għaliha huwa disponibbli finanzjament Komunitarju. L-Istati Membri kollha implimentaw miżuri, kif rikjest mil-liġi ta' l-UE, biex jassiguraw li jekk l-influwenza tat-tjur isseħħ, tkun individwata u meqruda rapidament fil-qatgħat tat-tjur ta' l-irziezet. Is-soluzzjoni li tillimita d-daqs ta' tifqigħa hija individwazzjoni bikrija u azzjoni rapida. Il-grupp ta' esperti nnota l-miżuri speċifiċi preventivi implimentati jew imħabbra fis-settur tat-tjur ta' l-irziezet f'xi Stati Membri b'rispons għat-tifqigħa fir-Russja, iżda qies li projbizzjoni ġenerali fuq iż-żamma tat-tjur barra tkun miżura mhux proporzjonata għalissa. Madankollu, miżuri ta' bijosigurtà (eż diżinfezzjoni ta' vetturi li jiċċaqalqu bejn l-irziezet) implimentati fuq livell ta' stabbilimenti individwali għandhom ikunu riveduti fl-Istati Membri kollha u infurzati kull meta hu meħtieġ fuq bażi ta' evalwazzjoni tar-riskju każ b'każ. L-evalwazzjoni għandha tqis ir-rotot tal-passa tat-tjur ta' l-ilma u sitwazzjonijiet fejn l-għasafar selvaġġi jistgħu jiġu f'kuntatt mill-qrib ma' għasafar domestiċi (eż f'għadajjar). F'sitwazzjonijiet ta' riskju, it-tilqim jista' jitqies ukoll. Il-grupp ta' esperti jirrakkomanda wkoll li l-Istati Membri għandhom jinplimentaw programmi ta' għarfien addizzjonali li jħeġġu l-bdiewa jtejbu l-miżuri ta' bijosigurtà; jirrevedu u jaġġornaw il-pjanijiet ta' kontinġenza għall-influwenza tat-tjur li diġà huma mwaqqfa skond il-leġiżlazzjoni ta' l-UE u jassiguraw li l-miżuri u l-kontrolli eżistenti fil- fruntieri esterni ta' l-UE huma applikati bi sħiħ fir-rigward sew tal-kunsinni kummerċjali kif ukoll ta' l-importazzjonijiet personali minn individwi u partikolarment fir-rigward ta' l-għasafar domestiċi. Fil-pjanijiet ta' kontinġenza, il-ħtieġa li tingħata protezzjoni xierqa lill-ħaddiema fis-settur tat-tjur ta' l-irziezet f'riskju ta' infezzjoni għandha titqies bi sħiħ. Fl-aħħarnett, tagħrif xieraq u affidabbli fir-rigward ta' prodotti tat-tjur ta' l-irziezet għandu jkun ipprovdut lill-konsumaturi għall-prevenzjoni ta' kull nuqqas ta' fiduċja tal-konsumatur.